ΠΑΡΑΤΗΡΗΣΕΙΣ ΤΗΣ ΚΕΔΕ 

ΕΠΙ ΤΟΥ ΣΧΕΔΙΟΥ ΝΟΜΟΥ  

«ΝΕΟΣ ΤΡΟΠΟΣ ΕΚΔΟΣΗΣ ΑΔΕΙΩΝ ΔΟΜΗΣΗΣ,

ΚΑΙ ΕΛΕΓΧΟΥ ΚΑΤΑΣΚΕΥΩΝ»

Εισαγωγικά Σχόλια

Η ΚΕΔΕ συμφωνεί επί της αρχής του Σχεδίου Νόμου και ειδικότερα με τους στόχους που αναφέρονται στην αιτιολογική έκθεση και αφορούν: 

· στο διαχωρισμό αρμοδιοτήτων έκδοσης των αδειών δόμησης που ασκούν οι Υπηρεσίες Δόμησης των Δήμων (Υ.ΔΟΜ.) και ελέγχου της ορθής εκτέλεσης των αδειών που ασκούν οι Ελεγκτές Δόμησης υπό την εποπτεία του ΥΠΕΚΑ,
· στη διαφάνεια μέσω της ηλεκτρονικής υποβολής όλων των δικαιολογητικών και της λειτουργίας διαδραστικής διαδικτυακής πύλης ενημέρωσης και πληροφόρησης σχετικά με την πολεοδομική νομοθεσία,
· στην απλοποίηση και επιτάχυνση με δεσμευτικούς χρόνους ως προς τις απαιτούμενες εγκρίσεις από τις υπηρεσίες του Δημοσίου και την ανάληψη ευθύνης από τους μελετητές μηχανικούς,
· την υλοποίηση της Ηλεκτρονικής Διακυβέρνησης, με τη λειτουργία των ηλεκτρονικών υποβολών, αρχείων και μητρώων, 

· τον πλήρη έλεγχο της εφαρμογής των αδειών δόμησης κατά τη διάρκεια υλοποίησής τους με τη θεσμοθέτηση του Ελεγκτή Δόμησης, που υπόκειται στη συνταγματικά απαιτούμενη κρατική εποπτεία, 

·  τη θέσπιση γνωμοδοτικών οργάνων για την προστασία και την εξέλιξη της αρχιτεκτονικής. 

Παρότι, όμως, το σχέδιο νόμου κινείται στη σωστή κατεύθυνση θα πρέπει να διασφαλιστεί ότι η μετάβαση στη νέα κατάσταση, έκδοσης οικοδομικών αδειών και ελέγχου κατασκευών, θα γίνει με τρόπο που θα διασφαλίζει την εύρυθμη λειτουργία των υπηρεσιών. 

Ας σημειωθεί ότι πριν την εφαρμογή του Προγράμματος Καλλικράτης επί του συνόλου των 1034 Δήμων μόνο 77 λειτουργούσαν πολεοδομίες. Οι υπόλοιποι εξυπηρετούνταν από τις πολεοδομίες των Νομαρχιών. (στο Παράρτημα Ι παρατίθενται αναλυτικά στοιχεία για το καθεστώς λειτουργίας των πολεοδομικών υπηρεσιών πριν και μετά την εφαρμογή του προγράμματος Καλλικράτης).
Στην παρούσα χρονική στιγμή μετά την εφαρμογή του Προγράμματος Καλλικράτης στους 326 Δήμους καταγράφονται 177 πολεοδομικές υπηρεσίες.  Οι Δήμοι στους οποίους δεν καταγράφονται σήμερα πολεοδομικές υπηρεσίες εξυπηρετούνται από τις πρωτεύουσες Νομών. Με βάση το καθεστώς λειτουργίας τους,  οι Πολεοδομικές Υπηρεσίες των νέων Καλλικρατικών Δήμων συστήνονται με τη:

· Δημιουργία Πολεοδομικής Υπηρεσίας για την εξυπηρέτηση Δήμου, που προέκυψε από συνένωση άλλων ή παρέμεινε αμετάβλητος, με μετατάξεις προσωπικού από τη ΝΑ (σε ποσοστό 43,50%)
· Δημιουργία Πολεοδομικής Υπηρεσίας για την εξυπηρέτηση Δήμου, που προέκυψε από συνένωση άλλων ή παρέμεινε αμετάβλητος, χωρίς μετατάξεις προσωπικού από τη ΝΑ (σε ποσοστό 18,64%)
· Δημιουργία Πολεοδομικής Υπηρεσίας, η οποία εξυπηρετεί το σύνολο των Δήμων που συνενώθηκαν σε νέο Καλλικρατικό, και παράλληλα, εξυπηρετεί με μετατάξεις προσωπικού από τη ΝΑ, Δήμους του νομού όπου δεν λειτουργούν ακόμη πολεοδομικές υπηρεσίες (σε ποσοστό 7,91%)
· Διατήρηση της προϋφιστάμενης Πολεοδομικής Υπηρεσίας η οποία εξυπηρετεί Δήμο, που προέκυψε από συνένωση άλλων ή παρέμεινε αμετάβλητος, με μετατάξεις προσωπικού από τη ΝΑ (σε ποσοστό  10,17%)
· Διατήρηση της προϋφιστάμενης Πολεοδομικής Υπηρεσίας η οποία εξυπηρετεί Δήμο, που προέκυψε από συνένωση άλλων ή παρέμεινε αμετάβλητος, χωρίς μετατάξεις προσωπικού από τη ΝΑ (σε ποσοστό 9,04%)
· Διατήρηση προϋφιστάμενης Πολεοδομικής Υπηρεσίας η οποία εξυπηρετεί Δήμο, που προέκυψε από συνένωση άλλων ή παρέμεινε αμετάβλητος, και που παράλληλα εξυπηρετεί Δήμους, με μετατάξεις προσωπικού από τη ΝΑ, που δεν λειτουργούν ακόμη πολεοδομικές υπηρεσίες (σε ποσοστό 10,73%)
Σε ό, τι αφορά το προσωπικό που μετατάχθηκε στις πολεοδομικές υπηρεσίες των Δήμων από τις ΝΑ σημειώνεται ότι: 
· μετατάξεις έγιναν στις 128 από τις 177 πολεοδομικές υπηρεσίες (72,3%)
· μετατάξεις δεν έγιναν σε 49 πολεοδομικές υπηρεσίες από τις 177 (27,7%)

· ως προς τις κατηγορίες του προσωπικού μετατάχθηκαν :  
· α) Μηχανικοί (ΠΕ) σε ποσοστό 48,5%,
· β) Μηχανικοί  (ΤΕ)/  Τεχνικοί και χειριστές Η/Υ σε ποσοστό 
19,1%, 
· γ) Διοικητικοί Υπάλληλοι σε ποσοστό 25,0%, 
· δ) Άλλες ειδικότητες ανώτερης και ανώτατης εκπαίδευσης (π.χ. 
φωτογράφοι, γεωλόγοι, βιολόγοι, αρχαιολόγοι) σε ποσοστό 
0,4%, 
· ε) Άλλο ανειδίκευτο προσωπικό (καθαρισμού, φύλαξης, 
εργάτες κλπ) σε ποσοστό 7,1%
Από τα στοιχεία αυτά καθίσταται προφανές ότι αυτή τη στιγμή βρίσκεται σε εξέλιξη η αναδιοργάνωση των πολεοδομικών υπηρεσιών των Δήμων σε εφαρμογή του Προγράμματος Καλλικράτης. 
Ειδικότερα, με βάση το άρθρο 94 «Πρόσθετες Αρμοδιότητες Δήμων» του Νόμου 3852 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» ΦΕΚ 87/Α/7-6-2010 σε συνδυασμό με το άρθρο 75  «Αρμοδιότητες» Νόμος 3463 «Κύρωση του Κώδικα Δήμων και Κοινοτήτων» ΦΕΚ 114 / 8-6-2006 προκύπτει ότι οι Δήμοι συγκροτούν πολεοδομικές υπηρεσίες με τρεις διακριτές θεματικές ενότητες:

· Πολεοδομικών και Τοπογραφικών Σχεδίων και Εφαρμογών
· Έκδοσης Οικοδομικών Αδειών 

· Ελέγχου Κατασκευών καθώς και ελέγχου και επιβολής προστίμων για την κατασκευή αυθαίρετων κτισμάτων
Με το υπό διαβούλευση (Αύγουστος 2011) σχέδιο νόμου  «Περιβαλλοντική Αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και άλλες διατάξεις αρμοδιότητας ΥΠΕΚΑ» και ειδικότερα στο Κεφάλαιο Β «Ρύθμιση Αυθαιρέτων σε συνάρτηση με δημιουργία περιβαλλοντικού ισοζυγίου»
· αναφέρεται ο όρος «πολεοδομική υπηρεσία του Δήμου» 

· περιγράφεται ο ρόλος και η λειτουργία της για τις αυθαίρετες κατασκευές  
· προβλέπεται  η ηλεκτρονική διεκπεραίωση όλης της διαδικασίας περί αυθαιρέτων

· ιδρύεται στο ΥΠΕΚΑ η Ειδική Υπηρεσία Επιθεώρησης και Κατεδάφισης Αυθαιρέτων (ΕΥΕΚΑ) (μετονομασία της Ειδικής Υπηρεσίας Κατεδαφίσεων που συστάθηκε με το νόμο 3818/2010) με αρμοδιότητα, μεταξύ άλλων, τον εντοπισμό και τον έλεγχο αυθαίρετων επεμβάσεων και κατασκευών
· τα πρόστιμα των αυθαιρέτων που εισπράττονται μέσω των πολεοδομικών υπηρεσιών των Δήμων αποδίδονται υπέρ του Πράσινου Ταμείου

Με το υπό διαβούλευση (Αύγουστος 2011) σχέδιο νόμου «Νέος τρόπος έκδοσης αδειών δόμησης και ελέγχου κατασκευών»:
· μετονομάζεται η «πολεοδομική υπηρεσία του Δήμου» σε «Υπηρεσία Δόμησης»
· περιγράφεται ο ρόλος και η λειτουργία της μόνο για την έκδοση «της έγκρισης και άδειας δόμησης » (οι αρμοδιότητες της ΥΔΟΜ παρουσιάζονται στο συνημμένο Παράρτημα ΙΙ)
· προβλέπεται  η ηλεκτρονική διεκπεραίωση όλης της διαδικασίας έκδοσης «της έγκρισης και άδειας δόμησης »

· ιδρύεται στο ΥΠΕΚΑ η Ειδική Υπηρεσία Επιθεωρητών Δόμησης και Ενέργειας (ΕΥΕΔΕΝ) (μετονομασία της Ειδικής Υπηρεσίας Επιθεωρητών Ενέργειας που συστάθηκε με το νόμο 3818/2010) με αρμοδιότητα, μεταξύ άλλων, τον έλεγχο και την παρακολούθηση του έργου των Ελεγκτών Δόμησης και της ορθής εκτέλεσης των καθηκόντων τους 
· δεν αναφέρονται κόστη έκδοσης οικοδομικών αδειών και ειδικότερα το τμήμα τους που ήταν υπέρ Δήμων ενώ η «πολεοδομική υπηρεσία του Δήμου» - «Υπηρεσία Δόμησης» παρότι έχει ευθύνη μόνο για την έκδοση «της έγκρισης και άδειας δόμησης» υποστηρίζει  ηλεκτρονικά και όλη τη διαδικασία του ελέγχου

Γενικές Παρατηρήσεις
1.
 Όπως προαναφέρθηκε στην εισαγωγή οι Δήμοι βρίσκονται στη διαδικασία οργάνωσης των πολεοδομικών υπηρεσιών τους σε εφαρμογή του Προγράμματος Καλλικράτης. Με τα δύο προαναφερόμενα σχέδια νόμων περί αυθαιρέτων και έκδοσης οικοδομικών αδειών είναι σαφές ότι θα πρέπει να επανεξεταστεί η οργάνωση, η στελέχωση και ο τρόπος λειτουργίας των πολεοδομικών υπηρεσιών.
Στο άρθρο 2 του σχεδίου νόμου «Νέος τρόπος έκδοσης αδειών δόμησης και ελέγχου κατασκευών» θα πρέπει  να προσεγγιστεί το θέμα της οργάνωσης κα στελέχωσης των πολεοδομικών υπηρεσιών τω Δήμων συνεκτιμώντας τις συνολικές τους αρμοδιότητες όπως αυτές προκύπτουν  αθροιστικά τον τελευταίο χρόνο:

· από την εφαρμογή του προγράμματος Καλλικράτης 
· τα υπό διαβούλευση σχέδια νόμου «Νέος τρόπος έκδοσης αδειών δόμησης και ελέγχου κατασκευών» και  «Περιβαλλοντική Αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και άλλες διατάξεις αρμοδιότητας ΥΠΕΚΑ»
· το Νόμο 3937/2011 – ΦΕΚ Α60/31.03.2011 «Διατήρηση της βιοποικιλότητας και άλλες διατάξεις».
· το Νόμο 3889/2010 - ΦΕΚ 182 Α/14.10.2010 «Χρηματοδότηση Περιβαλλοντικών Παρεμβάσεων, Πράσινο Ταμείο, Κύρωση Δασικών Χαρτών και άλλες διατάξεις».
· το Νόμο 3843/2010  -  ΦΕΚΑ62 /28.04.2010 «Ταυτότητα κτιρίων, υπερβάσεις δόμησης και αλλαγές χρήσης, Μητροπολιτικές αναπλάσεις και άλλες διατάξεις».
Ειδικότερα προτείνεται να υπάρξει πρόβλεψη, με σαφή χρονική δέσμευση, στο άρθρο 2 για τη συγκρότηση ομάδας εργασίας ΤΕΕ-ΚΕΔΕ-ΥΠΕΚΑ και ΥΠΕΣ με αποκλειστικό αντικείμενο μία πρότυπη οργάνωση και στελέχωση των Υπηρεσιών Δόμησης αλλά και πιθανά άλλων απαιτούμενων υπηρεσιών στα θέματα Πολεοδομικών και Τοπογραφικών Σχεδίων και Εφαρμογών. Ας σημειωθεί ότι από το 2005 στο πλαίσιο του Μνημονίου Συνεργασίας μεταξύ ΚΕΔΚΕ-ΤΕΕ οι δύο φορείς έχουν συμφωνήσει για ένα σύστημα πιστοποίησης τεχνικών και πολεοδομικών υπηρεσιών των ΟΤΑ.
2.
Στο σχέδιο νόμου θεσμοθετούνται προθεσμίες για τη Δημόσια Διοίκηση κατά τη διαδικασία έκδοσης της «έγκρισης και άδειας δόμησης» αλλά και κατά τη διαδικασία ελέγχου  εφαρμογής τους χωρίς να υπάρχει πρόβλεψη για τις περιπτώσεις υπέρβασης των προθεσμιών. Επίσης οι προθεσμίες δεν μπορούν να ισχύσουν με την ψήφιση του νόμου  χωρίς:
· να αντιμετωπιστεί το θέμα της οργάνωσης και στελέχωσης των υπηρεσιών δόμησης 

· τον κατάλληλο εξοπλισμό και λογισμικό 

· την λειτουργία  διαδραστικής διαδικτυακής πύλης ενημέρωσης και πληροφόρησης σχετικά με την πολεοδομική νομοθεσία που προβλέπεται από το σχέδιο νόμου

3.
Οι Δήμοι καλούνται να λειτουργήσουν και τις πολεοδομικές υπηρεσίες της Νομαρχιακής Αυτοδιοίκησης τη στιγμή που:

· ΚΑΠ και ΣΑΤΑ μειώθηκαν τουλάχιστον κατά 30%

· τα πρόστιμα των αυθαιρέτων μεταφέρονται στο Πράσινο Ταμείο ενώ σύμφωνα με το ισχύον καθεστώς αποδίδονται στους Δήμους και εγγράφονται στους ισολογισμούς τους.

Προτείνεται στο σχέδιο νόμου «Περιβαλλοντική Αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και άλλες διατάξεις αρμοδιότητας ΥΠΕΚΑ» να  προβλεφθεί η συμμετοχή της ΚΕΔΕ στο διοικητικό συμβούλιο του Πράσινου Ταμείου και να προσδιοριστούν εξειδικευμένοι κωδικοί και συγκεκριμένα έσοδα του Πράσινου Ταμείου που θα διατεθούν στους Δήμους για τη λειτουργία των υπηρεσιών δόμησης και γενικότερα των πολεοδομικών τους υπηρεσιών. Το ΚΗ’ ψήφισμα στο πλαίσιο του σχεδίου νόμου «Νέος τρόπος έκδοσης αδειών δόμησης και ελέγχου κατασκευών» να προβλεφθεί υπέρ των Δήμων.
4.
Οι ΥΔΟΜ υποχρεούνται να αποστέλλουν «ηλεκτρονικά» προς πολλαπλούς αποδέκτες στοιχεία που αφορούν στην «έγκριση και άδεια δόμησης» αλλά και στον έλεγχο των εργασιών δόμησης. Στην παράγραφο 5 β του άρθρου 3 προβλέπεται ο τρόπος διαδικτυακής συνεργασίας μεταξύ υπηρεσιών θα πρέπει όμως να καθοριστεί ένα χρονικό όριο για τη συμπλήρωση της απαιτούμενης υλικοτεχνικής υποδομής.
Παρατηρήσεις κατ’ άρθρο

1.
παρ. 4 άρθρου 3:  Συστήνεται τμήμα στη Διεύθυνση Δ.Ο.Κ.Κ. του ΥΠΕΚΑ, με σκοπό την τήρηση και ενημέρωση ηλεκτρονικού αρχείου των αδειών δόμησης. 

Θα πρέπει να διευκρινιστεί η σχέση αυτού του ηλεκτρονικού αρχείου με αυτό που προβλέπεται στο νόμο 3843 «Ταυτότητα κτιρίων, υπερβάσεις δόμησης και αλλαγές χρήσης, μητροπολιτικές αναπλάσεις και άλλες διατάξεις»  στο άρθρο 3 «Ορισμοί» παρ. 2:  «Ηλεκτρονικό Μητρώο» : το Μητρώο στο οποίο τηρούνται στοιχεία σχετικά με τους αρμόδιους μηχανικούς για την τήρηση της Ταυτότητας Κτιρίου, τον εκτελούντα το έργο, τους κυρίους του έργου, τα πιστοποιητικά ελέγχου και το πιστοποιητικό πληρότητας. Το Ηλεκτρονικό Μητρώο τηρείται στο Υπουργείο Περιβάλλοντος, Ενέργειας και Κλιματικής Αλλαγής. Ποια υπηρεσία του ΥΠΕΚΑ τηρεί το ηλεκτρονικό μητρώο του έργου διότι στο παρόν σχέδιο νόμου προβλέπεται στο άρθρο 6 παράγραφος 10 ότι οι υπηρεσίες δόμησης έχουν την ευθύνη ενημέρωσης του φακέλου της άδειας δόμησης και τα μεταβαλλόμενα στοιχεία πρέπει να διαβιβάζονται για την ενημέρωση του Ηλεκτρονικού Μητρώου Έργου και Ταυτότητας Κτιρίου.
2.
παρ. 5 άρθρου 3: με κοινή απόφαση των αρμοδίων Υπουργών και του Υπουργού Π.Ε.Κ.Α καθορίζονται α) η λειτουργία διαδραστικής διαδικτυακής πύλης ενημέρωσης και πληροφόρησης σχετικά με την Πολεοδομική Νομοθεσία , β) ο τρόπος διαδικτυακής συνεργασίας μεταξύ των δημοσίων υπηρεσιών που χορηγούν εγκρίσεις και η αυτεπάγγελτη αναζήτηση δικαιολογητικών από τις δημόσιες αρχές , γ) οι τεχνικές προδιαγραφές των στοιχείων και δικαιολογητικών που υποβάλλονται σε ηλεκτρονική μορφή 
Θα πρέπει να προβλέπεται από το σχέδιο νόμου σαφής χρονική δέσμευση για την έκδοση αυτών των κοινών αποφάσεων. Ενδεικτικά αναφέρεται ότι στο σχέδιο νόμου «Περιβαλλοντική Αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και άλλες διατάξεις αρμοδιότητας ΥΠΕΚΑ» αναφέρονται χρόνοι που κυμαίνονται από 1 έως 6 μήνες. Επίσης, θα πρέπει να υπάρξει μηχανισμός που θα διασφαλίσει την τήρηση των προβλεπόμενων χρόνων για την έκδοση όλων των εξουσιοδοτικών και εκτελεστικών διατάξεων που προβλέπονται από το σχέδιο νόμου και αναφέρονται στο Παράρτημα ΙΙΙ.
3.
παρ. 1 άρθρου 4: με κοινή απόφαση των αρμοδίων Υπουργών και του Υπουργού Π.Ε.Κ.Α., έπειτα από γνώμη του Τ.Ε.Ε., καθορίζεται αρχικά η διαδικασία έντυπης υποβολής δικαιολογητικών και στοιχείων και στη συνέχεια η κατάργηση της διαδικασίας έντυπης υποβολής και η διαδικασία της αποκλειστικής ηλεκτρονικής υποβολής.

Θα πρέπει :

· να εξεταστεί η προβλεπόμενη  στην παρ. 1β κατάργηση της υποχρέωσης της έντυπης υποβολής και η αποκλειστικά ηλεκτρονική υποβολή σε σχέση με τον κώδικα διοικητικής διαδικασίας (νόμος 2690/99)
· να αποσαφηνιστεί τι θα γίνει με τις παλιές άδειες των πολεοδομικών υπηρεσιών των Δήμων αλλά και των Νομαρχιών μια και στην παράγραφο 1στ προβλέπονται οι διαδικασίες και τεχνικές προδιαγραφές της ψηφιοποίησης του αρχείου των ΥΔΟΜ. Θα μπορούσε πιθανά να προβλεφθεί για τις παλιές οικοδομικές άδειες  ψηφιοποίηση του εντύπου της οικοδομικής άδειας και του διαγράμματος κάλυψης που την συνοδεύει.
4.
παρ. 3 άρθρου 4: μετά από απόφαση του Υπ. ΠΕΚΑ παρέχονται από τον ΟΚΧΕ τα αναγκαία κοινά χαρτογραφικά υπόβαθρα και κάθε άλλο είδος γεωχωρικών δεδομένων. 
Η ΚΕΔΕ από το 2005 έχει ζητήσει την αξιοποίηση του κτηματολογίου από τους Δήμους στο πλαίσιο των πολεοδομικών μελετών και πράξεων καθώς και των  στοιχείων από το γεωργικό και δασικό κτηματολόγιο. Για να υπάρξει αυτή η δυνατότητα θα πρέπει πέραν της θεσμικής πρόβλεψης να υπάρξει:

· σαφής χρονική δέσμευση των φορέων που πρέπει να διαθέσουν τα γεωδεδομένα τους

· ο κατάλληλος εξοπλισμός και το λογισμικό σε όλους τους φορείς που ανταλλάσσουν πληροφορίες

5.
παρ. 1β άρθρου 5 :  Ο έλεγχος των απαιτούμενων στοιχείων για την έγκριση δόμησης γίνεται από εξουσιοδοτημένους από τον Προϊστάμενο της Υπηρεσίας υπαλλήλους διπλωματούχους μηχανικούς Α.Ε.Ι. και μόνο σε περίπτωση έλλειψης των παραπάνω, από τεχνικούς κατωτέρων βαθμίδων. 

Αποτελεί σημαντική παράμετρο για την εύρυθμη λειτουργία των ΥΔΟΜ η στελέχωσή της. Έχει ήδη αναφερθεί στις γενικές παρατηρήσεις η ανάγκη ύπαρξης μιας πρότυπης δομής οργάνωσης και στελέχωσης των ΥΔΟΜ. Με δεδομένο τον περιορισμό στις προσλήψεις θα πρέπει στο παρόν σχέδιο νόμου να προβλεφθούν διατάξεις για μετατάξεις εξειδικευμένων στελεχών από την κεντρική περιφερειακή διοίκηση προς τις υπηρεσίες δόμησης πέραν των μετατάξεων που περιγράφονται στα εισαγωγικά σχόλια και έχουν ήδη υλοποιηθεί στο πλαίσιο εφαρμογής του Προγράμματος Καλλικράτης.

6.
παρ. 4 άρθρου 5 :  Σε περίπτωση διακοπής των οικοδομικών εργασιών μετά την έκδοση σχετικού πορίσματος από Ελεγκτή Δόμησης του Κεφαλαίου Β’, ελέγχονται από την Υ.ΔΟΜ. όλες οι μελέτες και τα στοιχεία που υποβλήθηκαν για την έκδοση της άδειας δόμησης. 
Οι ΥΔΟΜ δεν μπορούν να ελέγξουν την ουσία των μελετών παρά μόνο την εφαρμογή τους. 
ΠΑΡΑΡΤΗΜΑ I
	Κατηγορίες Ειδίκευσης Μεταταχθέντων
	Αριθμός  Μεταταχθέντων
	Ποσοστό μεταταχθέντων ανά κατηγορία

	Μηχανικοί  (ΠΕ)
	677
	48,5%

	Μηχανικοί  (ΤΕ)/  Τεχνικοί και χειριστές Η/Υ
	267
	19,1%

	Διοικητικοί Υπάλληλοι
	349
	25,0%

	Άλλες ειδικότητες ανώτερης και ανώτατης εκπαίδευσης (π.χ. φωτογράφοι, γεωλόγοι, βιολόγοι, αρχαιολόγοι)
	5
	0,4%

	Άλλο ανειδίκευτο προσωπικό (καθαρισμού, φύλαξης, εργάτες κλπ)
	99
	7,1%

	 
	 
	 

	Σύνολο
	1397
	100,0%

Δήμων ανά Κατηγορία

Μηχανικοί  (ΤΕ)/  Τεχνικοί και χειριστές Η/Υ

Διοικητικοί Υπάλληλοι

Άλλες ειδικότητες ανώτερης και ανώτατης εκπαίδευσης (π.χ. φωτογράφοι, γεωλόγοι, βιολόγοι, αρχαιολόγοι)

Άλλο ανειδίκευτο προσωπικό (καθαρισμού, φύλαξης, εργάτες κλπ)


	Κατηγορίες καθεστώτων δημιουργίας Πολεοδομικών Υπηρεσιών στους Καλλικρατικούς Δήμους

	Προέλευση Πολεοδομικών Υπηρεσιών
	Αριθμός
	% κάθε κατηγορίας καθεστώτος σε σχέση με το σύνολο των Πολεοδομικών Υπηρεσιών

	Δημιουργία Πολεοδομικής Υπηρεσίας για την εξυπηρέτηση Δήμων, που προέκυψαν από συνένωση άλλων ή παρέμειναν αμετάβλητοι, με μετατάξεις προσωπικού από τη ΝΑ
	77
	43,50%

	Δημιουργία Πολεοδομικής Υπηρεσίας για την εξυπηρέτηση Δήμων, που προέκυψαν από συνένωση άλλων ή παρέμειναν αμετάβλητοι, χωρίς μετατάξεις προσωπικού από τη ΝΑ
	33
	18,64%

	Δημιουργία Πολεοδομικής Υπηρεσίας η οποία εξυπηρετεί το σύνολο των Δήμων που συνενώθηκαν σε νέο Καλλικρατικό και παράλληλα εξυπηρετεί με μετατάξεις προσωπικού από τη ΝΑ, Δήμους της Νομαρχίας που δεν λειτουργούν ακόμη πολεοδομικές υπηρεσίες 
	14
	7,91%

	Διατήρηση της προϋφιστάμενης Πολεοδομικής Υπηρεσίας η οποία εξυπηρετεί Δήμους, που προέκυψαν από συνένωση άλλων ή παρέμειναν αμετάβλητοι, με μετατάξεις προσωπικού από τη ΝΑ
	18
	10,17%

	Διατήρηση προϋφιστάμενης Πολεοδομικής Υπηρεσίας η οποία εξυπηρετεί Δήμους, που προέκυψαν από συνένωση άλλων ή παρέμειναν αμετάβλητοι, και που παράλληλα εξυπηρετεί, με μετατάξεις προσωπικού από τη ΝΑ, Δήμους που δεν λειτουργούν ακόμη πολεοδομικές υπηρεσίες
	19
	10,73%

	Διατήρηση της προϋφιστάμενης Πολεοδομικής Υπηρεσίας η οποία εξυπηρετεί Δήμους, που προέκυψαν από συνένωση άλλων ή παρέμειναν αμετάβλητοι, χωρίς μετατάξεις προσωπικού από τη ΝΑ
	16
	9,04%

	Σύνολο νέων Πολεοδομικών Υπηρεσίων
	177
	100,00%

παράλληλα εξυπηρετεί με μετατάξεις προσωπικού από τη ΝΑ, Δήμους της Νομαρχίας που δεν λειτουργούν ακόμη

πολεοδομικές υπηρεσίες 

Διατήρηση της προϋφιστάμενης Πολεοδομικής Υπηρεσίας η οποία εξυπηρετεί Δήμους, που προέκυψαν από συνένωση

άλλων ή παρέμειναν αμετάβλητοι, με μετατάξεις προσωπικού από τη ΝΑ

Διατήρηση προϋφιστάμενης Πολεοδομικής Υπηρεσίας η οποία εξυπηρετεί Δήμους, που προέκυψαν από συνένωση άλλων ή

λειτουργούν ακόμη πολεοδομικές υπηρεσίες

Διατήρηση της προϋφιστάμενης Πολεοδομικής Υπηρεσίας η οποία εξυπηρετεί Δήμους, που προέκυψαν από συνένωση

άλλων ή παρέμειναν αμετάβλητοι, χωρίς μετατάξεις προσωπικού από τη ΝΑ


ΠΑΡΑΡΤΗΜΑ IΙ

ΑΡΜΟΔΙΟΤΗΤΕΣ Υ.ΔΟΜ. 

ΒΑΣΕΙ ΤΟΥ ΣΧΕΔΙΟΥ ΝΟΜΟΥ 

«ΝΕΟΣ ΤΡΟΠΟΣ ΕΚΔΟΣΗΣ ΑΔΕΙΩΝ ΔΟΜΗΣΗΣ,

ΚΑΙ ΕΛΕΓΧΟΥ ΚΑΤΑΣΚΕΥΩΝ»

Έγκριση Δόμησης

Η Υ.ΔΟΜ.:

1. Χορηγεί έγκριση δόμησης εντός πέντε (5) ημερών, από την υποβολή των απαιτούμενων μελετών και δικαιολογητικών μετά από έλεγχο: 

i) του τίτλου ιδιοκτησίας, για τη διαπίστωση του χρόνου κατάτμησης σε κατά παρέκκλιση άρτια οικόπεδα 

ii) του τοπογραφικού διαγράμματος και του διαγράμματος κάλυψης σε ότι αφορά την τήρηση των γενικών και ειδικών πολεοδομικών διατάξεων και προδιαγραφών και των στοιχείων και των υπολογισμών που αναγράφονται σ' αυτά 

iii) της νομιμότητας κτισμάτων που υπάρχουν στο οικόπεδο 

iv) των αποδεικτικών καταβολής εισφορών και κρατήσεων για τις υπηρεσίες μηχανικού (παρ. 1α άρθρου 5)

2. Ελέγχει τον αριθμό μητρώου μελετητή που αποτελεί προϋπόθεση για την έκδοση της έγκρισης δόμησης (παρ.1 άρθρου 8)

3. Βεβαιώνει την οριστική στάθμη του κρασπέδου (βεβαίωση υψομέτρου) στο τοπογραφικό διάγραμμα.  (παρ 5 άρθρου 9)

4. Διατυπώνει με αιτιολογία στο φύλλο ελέγχου παρατηρήσεις για ελλείψεις ή λάθη που διαπιστώνονται κατά τον έλεγχο και καλεί τον ιδιοκτήτη και τον μελετητή μηχανικό προκειμένου να γίνουν οι απαραίτητες συμπληρώσεις – διορθώσεις, εντός δύο (2) μηνών από την υποβολή της αίτησης. Επιστρέφει τις αιτήσεις για έγκριση δόμησης σε περίπτωση που δεν συνοδεύονται από τα δικαιολογητικά στοιχεία της παρ.1 του Άρθρου 3, ακόμη και αν έχουν πρωτοκολληθεί. (παρ. 1γ άρθρου 5)

5. Αναρτά τις εγκρίσεις δόμησης στο διαδίκτυο σύμφωνα με όσα ορίζονται στις διατάξεις του Ν.3861/2010. (παρ. 5 άρθρου 5)

6. Αποστέλλει στον Ο.Κ.Χ.Ε. και στην Κτηματολόγιο Α.Ε. το τοπογραφικό διάγραμμα και το διάγραμμα κάλυψης που υποβλήθηκαν για την έγκριση δόμησης. (παρ. 6 άρθρου 5) 

7. Αναθεωρεί την έγκριση δόμησης μετά από αίτηση του ενδιαφερομένου μέσα στο χρόνο ισχύος της, σε περίπτωση τροποποίησης δικαιολογητικών στοιχείων ή διαγραμμάτων που έχει εγκρίνει. (παρ.2 άρθρου 6)

Άδεια Δόμησης

Η Υ.ΔΟΜ:

1. Εκδίδει την άδεια δόμησης εντός 2 ημερών από την προσκόμιση των απαραίτητων δικαιολογητικών και μελετών αφού διαπιστώσει την πληρότητα του υποβαλλόμενου φακέλου και ελέγξει τα αποδεικτικά καταβολής εισφορών και κρατήσεων του στοιχείου ιδ) της παρ. 2 του Άρθρου 3. (παρ. 1α άρθρου 5)

2.  Ελέγχει τον αριθμό μητρώου μελετητή που αποτελεί προϋπόθεση για την έκδοση της άδειας δόμησης (παρ.1 άρθρου 8)

3. Διαβιβάζει το φάκελο της μελέτης στο Συμβούλιο Αρχιτεκτονικής (που αντικαθιστά την ΕΠΑΕ σε κάθε Περιφερειακή Ενότητα) στις περιπτώσεις που απαιτείται (παρ. 1 άρθρου 25)

4. Αναρτά στο διαδίκτυο την άδεια δόμησης σύμφωνα με όσα ορίζονται στις διατάξεις του Ν.3861/2010. (παρ. 5 άρθρου 5)

5. Αποστέλλει την άδεια δόμησης στον Ο.Κ.Χ.Ε. και στην Κτηματολόγιο Α.Ε (παρ. 6 άρθρου 5)

6. Αποστέλλει την άδεια δόμησης στο Τμήμα που συστήνεται στη Διεύθυνση Δ.Ο.Κ.Κ. του ΥΠΕΚΑ, με σκοπό την τήρηση και ενημέρωση ηλεκτρονικού αρχείου των αδειών δόμησης. (παρ. 4 άρθρου 3)

7. Αναθεωρεί την άδεια δόμησης για την παράταση της ισχύος της, μετά από αίτηση του ενδιαφερομένου και κατόπιν αυτοψίας.( παρ.4 του άρθρου 6) 

8. Αναθεωρεί την άδεια δόμησης κατά το χρόνο ισχύος της σε κάθε περίπτωση αλλαγής ή παραίτησης επιβλέποντος μηχανικού μετά από σχετική αίτηση. (παρ. 5 και 6 του άρθρου 6)
9. Ενημερώνει το φάκελο της άδειας δόμησης κατά τον χρόνο ισχύος της. (παρ. 9 άρθρου 6) 
10. Υποβάλλει τα στοιχεία της άδειας δόμησης που μεταβάλλονται κατά την αναθεώρηση ή ενημέρωση στο ΥΠΕΚΑ όπου τηρείται το Ηλεκτρονικό Μητρώο του Έργου (Η.Μ.Ε), και η Ταυτότητα κτιρίου.(παρ. 10 άρθρου 6)
Έλεγχος Εργασιών Δόμησης

Οι έλεγχοι διενεργούνται από τους Ελεγκτές Δόμησης υπό τον έλεγχο και την παρακολούθηση της Ειδικής Υπηρεσίας Επιθεωρητών Δόμησης και Ενέργειας (ΕΥΕΔΕΝ) του ΥΠΕΚΑ , με αυτοψία και έλεγχο της εφαρμογής των μελετών βάσει των οποίων εκδόθηκε η άδεια δόμησης. 

Οι έλεγχοι διενεργούνται σε τρία στάδια:

α) Αμέσως μετά την ολοκλήρωση ξυλοτύπων, οπλισμού θεμελίωσης και τοιχίων υπογείου. 

β) Αμέσως μετά την ολοκλήρωση του φέροντα οργανισμού και της τοιχοποιίας. 

γ) Μετά την ολοκλήρωση του κτιρίου. 

Η Υ.ΔΟΜ:

1. Ενημερώνεται από τον Γενικό Επιβλέποντα , 10 μέρες πριν την ολοκλήρωση κάθε σταδίου και ενημερώνει ηλεκτρονικά την ΕΥΕΔΕΝ του ΥΠΕΚΑ άμεσα έτσι ώστε οι έλεγχοι να διενεργούνται το αργότερο εντός πέντε (5) ημερών από την ορισθείσα ημερομηνία ολοκλήρωσης κάθε σταδίου. (παρ. 6 και 7 άρθρου 7)

2. Ενημερώνεται με ευθύνη των Επιβλεπόντων Μηχανικών για τον ορισμό ημερομηνίας ελέγχων (παρ. 3γ άρθρου 8)

3. Ενημερώνεται με ευθύνη του Γενικού Επιβλέποντα για παραβάσεις των οικοδομικών  εργασιών (παρ. 9β άρθρου 7)

4. Παραλαμβάνει το Πόρισμα του Ελεγκτή Δόμησης ενώ αντίγραφό του διαβιβάζεται στην Ειδική Υπηρεσία Επιθεωρητών Δόμησης της ΕΥΕΔΕΝ. (παρ.1 άρθρου 15)

5. Ενημερώνει τον κύριο του έργου και τον Επιβλέποντα Μηχανικό για την συνέχιση των εργασιών σύμφωνα με το πόρισμα του Ελεγκτή Δόμησης εφόσν δεν διαπιστωθούν παραβάσεις (παρ. 2 άρθρου 15)

6. Επιβάλλει τις προβλεπόμενες κυρώσεις και πρόστιμα σύμφωνα με το πόρισμα του Ελεγκτή Δόμησης στην περίπτωση διαπίστωσης παραβάσεων (παρ. 3α άρθρου 15) 

7. Αποστέλλει αντίγραφο της πράξης κύρωσης ή προστίμου με επισυναπτόμενο το πόρισμα του Ελεγκτή Δόμησης στον κύριο του έργου και τον Επιβλέποντα Μηχανικό και στην αρμόδια αστυνομική αρχή, η οποία διακόπτει χωρίς άλλη ειδοποίηση τις οικοδομικές εργασίες και παρακολουθεί την τήρηση της διακοπής (παρ. 3β άρθρου 15).

8. Μεριμνά ώστε ο Δήμος να τοιχοκολλήσει την ίδια μέρα την έκθεση στο δημοτικό κατάστημα (παρ. 3γ άρθρου 15)

9. Ελέγχει όλες τις μελέτες και τα στοιχεία που υποβλήθηκαν για την έκδοση της άδειας δόμησης στην περίπτωση διακοπής των οικοδομικών εργασιών μετά την έκδοση σχετικού πορίσματος από τον Ελεγκτή Δόμησης. (παρ. 4 άρθρου 5)

10. Εκδίδει το Πιστοποιητικό Ελέγχου Κατασκευής (Π.Ε.Κ.) μετά την τελευταία αυτοψία των επιβλεπόντων μηχανικών και ενημερώνει ηλεκτρονικά την αρμόδια υπηρεσία του ΥΠΕΚΑ και τον κύριο του έργου για να διατυπώσει τυχόν αντιρρήσεις.  (παρ. 11 άρθρου 7)

11. Εκδίδει, μετά την έκδοση του Πιστοποιητικού Ελέγχου Κατασκευής, βεβαίωση για τη σύνδεση με τα δίκτυα κοινής ωφελείας μετά από σχετική υποβολή αίτησης από τον ιδιοκτήτη και έλεγχο των αποδεικτικών κατάθεσης αμοιβών και κρατήσεων των επιβλέψεων των μηχανικών (παρ. 12 άρθρου 7)

12. Μπορεί να προχωρήσει σε αντικατάσταση του επιβλέποντα μηχανικού σε περίπτωση αποχής του εφόσον ο ίδιος δεν έχει καταθέσει σχετική δήλωση αποχής στην Υ.ΔΟΜ., μετά από αίτηση του ενδιαφερομένου και ύστερα από έλεγχο του Ελεγκτή Δόμησης για την πιστοποίηση του σταδίου των εργασιών και καταβολής της νόμιμης αμοιβής που θα υπολογιστεί από το Τ.Ε.Ε.  (παρ. 7 άρθρου 6)

13. Οι υποχρεώσεις της Υ.ΔΟΜ. για τους ελέγχους αδειών δόμησης ισχύουν  και στις περιπτώσεις ελέγχου κατασκευών μετά από επώνυμη καταγγελία ή εντολή της ΕΥΔΕΝ ή του Υπουργού ΠΕΚΑ. (παρ. 4 άρθρου 15)

Προσφυγές Πρόστιμα

Η εξέταση προσφυγών και η επιβολή προστίμων, κατά των πορισμάτων των Ελεγκτών Δόμησης και των πράξεων ή παραλείψεων των οργάνων των Υ.ΔΟΜ., που εκδίδονται κατ΄ εφαρμογή του παρόντος και της νομοθεσίας περί αυθαιρέτων, ασκείται από τα Συμβούλια Πολεοδομικών Θεμάτων και Αμφισβητήσεων (ΣΥ.ΠΟ.ΘΑ.) στην έδρα κάθε Περιφερειακής Ενότητας ή περισσοτέρων στις νησιωτικές περιοχές.

Η Υ.ΔΟΜ.:

1. Παραλαμβάνει με πρωτόκολλο την κατάθεση της προσφυγής. (παρ. 2 άρθρου 33)

2.Διαβιβάζει στο αρμόδιο για την έκδοση απόφασης Συμβούλιο Πολεοδομικών Θεμάτων και Αμφισβητήσεων, το φάκελο της υπόθεσης. (παρ. 1 άρθρου 34)
3.Αποστέλλει εντός αποκλειστικής προθεσμίας δεκαπέντε (15) ημερών τα πρόστιμα, τα οποία επιβάλλονται σε περίπτωση αυθαίρετων κατασκευών και για τα οποία είτε δεν έχει ασκηθεί διοικητική προσφυγή είτε έχει ασκηθεί και έχει απορριφθεί, στην αρμόδια ΔΥΟ για βεβαίωση και είσπραξη. (παρ. 2 άρθρου 34)

4. Αποστέλλει αντίγραφο των παραπάνω πράξεων στον Πρόεδρο του αρμόδιου Συμβουλίου Πολεοδομικών Θεμάτων και Αμφισβητήσεων.  (παρ. 2 άρθρου 34)

ΠΑΡΑΡΤΗΜΑ IIΙ

Εξουσιοδοτικές Ειδικές Διατάξεις επί του σχεδίου νόμου για τις οικοδομικές άδειες 

1. Με απόφαση του Υπουργού ΠΕΚΑ καθορίζεται ο χρόνος έναρξης της υποχρέωσης υποβολής του έντυπου ταυτότητας κτιρίου (παρ. 2ιε άρθρου 3 )

2. με κοινή απόφαση των αρμοδίων Υπουργών και του Υπουργού Π.Ε.Κ.Α καθορίζονται α) η λειτουργία διαδραστικής διαδικτυακής πύλης ενημέρωσης και πληροφόρησης σχετικά με την Πολεοδομική Νομοθεσία , β) ο τρόπος διαδικτυακής συνεργασίας μεταξύ των δημοσίων υπηρεσιών που χορηγούν εγκρίσεις και η αυτεπάγγελτη αναζήτηση δικαιολογητικών από τις δημόσιες αρχές , γ) οι τεχνικές προδιαγραφές των στοιχείων και δικαιολογητικών που υποβάλλονται σε ηλεκτρονική μορφή ( παρ. 5 άρθρου 3)
3. με κοινή απόφαση των αρμοδίων Υπουργών και του Υπουργού Π.Ε.Κ.Α., έπειτα από γνώμη του Τ.Ε.Ε., καθορίζεται αρχικά η διαδικασία έντυπης υποβολής δικαιολογητικών και στοιχείων και στη συνέχεια η κατάργηση της διαδικασίας έντυπης υποβολής και η διαδικασία της αποκλειστικής ηλεκτρονικής υποβολής (παρ. 1 άρθρου 4)
4. μετά από απόφαση του Υπ. ΠΕΚΑ παρέχονται από τον ΟΚΧΕ τα αναγκαία κοινά χαρτογραφικά υπόβαθρα και κάθε άλλο είδος γεωχωρικών δεδομένων (παρ. 3 άρθρου 4)
5. με απόφαση του Υπουργού ΠΕΚΑ καθορίζεται πρότυπο παράρτημα του ενιαίου εντύπου της έγκρισης δόμησης και της άδειας δόμησης (παρ. 5 άρθρου 5) 

6. καθορίζεται με απόφαση του Υπουργού ΠΕΚΑ καθορίζονται το πρόστιμο, η διαδικασία επιβολής και κάθε άλλη λεπτομέρεια για τις περιπτώσεις μη ολοκλήρωσης των όψεων εντός 6 ετών από την έγκριση της άδειας δόμησης (παρ. 4ε άρθρου 6)
7. με απόφαση του Υπουργού ΠΕΚΑ καθορίζεται ο αριθμός των ελέγχων ανά κατηγορία και είδος έργου, η διενέργεια των ελέγχων ανά ειδικότητα Μηχανικού και έργο, καθώς και κάθε σχετικό θέμα για την εφαρμογή του παρόντος (παρ. 5 άρθρου 7)

8. με απόφαση του Υπουργού ΠΕΚΑ καθορίζονται οι παραβάσεις που χαρακτηρίζονται μικρές (παρ.10 άρθρου 7)

9. με απόφαση του Υπουργού ΠΕΚΑ αναπροσαρμόζεται κάθε δύο έτη το ύψος των προστίμων (παρ.10 άρθρου 7)

10. με απόφαση Υπουργού ΠΕΚΑ, θα καθοριστεί το εκπαιδευτικό πρόγραμμα για τους Ελεγκτές Δόμησης μετά από εισήγηση του ΤΕΕ (παρ. 3 άρθρου 12)

11. με απόφαση του Υπουργού ΠΕΚΑ και κατά περίπτωση του αρμόδιου καθ’ ύλην Υπουργού καθορίζονται οι αρχές, οι προδιαγραφές και προϋποθέσεις που αφορούν στην εκπαίδευση και την άσκηση των καθηκόντων των ελεγκτών δόμησης καθώς και τα θέματα λειτουργίας του Εποπτικού Συμβουλίου (Άρθρο 19)

